CELEX: 32017R1476
Language: sl
Date: 2017-08-11 00:00:00
Title: Izvedbena uredba Komisije (EU) 2017/1476 z dne 11. avgusta 2017 o uvrstitvi določenega blaga v kombinirano nomenklaturo

17.8.2017   
               
               
                  SL
               
               
                  Uradni list Evropske unije
               
               
                  L 211/3
               
            IZVEDBENA UREDBA KOMISIJE (EU) 2017/1476
      z dne 11. avgusta 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe, so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 11. avgusta 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek (t. i. „zobozdravstvena svetilka LED“) je narejen iz različnih materialov, kot so steklo, plastična masa in različne kovine ter vključuje več svetlečih diod (LED). Pritrjen je na vrtljivi nosilec. Vrtljivi nosilec se lahko namesti na zobozdravstveni stol ali, na primer, na zid ali strop zobozdravstvene ordinacije.
                     Zasnovan je tako, da med zobozdravstvenim posegom osvetli ustno votlino. Moč, barva in vzorec svetlobe so prilagojeni potrebam zobozdravstva.
                     Glej sliko (*1).
                  
                  
                     9405 40 99 
                  
                  
                     Uvrstitev opredeljujejo splošna pravila 1, 3(c) in 6 za razlago kombinirane nomenklature ter besedilo oznak KN 9405 , 9405 40  in 9405 40 99 .
                     Uvrstitev pod tarifno številko 9018  kot medicinski instrument ali aparat je izključena, saj ta tarifna številka ne zajema nekaterih delov celovite zobozdravniške opreme (kot so brezsenčne svetilke), kadar so ti na voljo ločeno; ti deli se uvrščajo pod lastne ustrezne tarifne številke (glej tudi pojasnjevalne opombe harmoniziranega sistema k tarifni številki 9018 , del II, (ii) in izključitev v skladu z delom II).
                     Izdelek ima značilnosti in obliko električnih svetilk in pribora zanje iz tarifne številke 9405 , ki zajema specializirane električne svetilke in pribor zanje, ki so lahko sestavljene iz katerih koli materialov in lahko uporabljajo kateri koli vir svetlobe (glej tudi pojasnjevalne opombe harmoniziranega sistema k tarifni številki 9405 , del I).
                     Izdelek, ki je sestavljen iz različnih materialov, od katerih mu noben ne daje bistvenega značaja, je zato treba uvrstiti pod oznako KN 9405 40 99  kot druge električne svetilke in pribor zanje iz drugih materialov razen plastične mase.
                  
               
            
         
            (*1)  Slika je samo informativne narave.